Contingut

# Utilització de seccions

Les seccions són blocs de text amb nom que poden incloure gràfics o objectes i que podeu utilitzar de les maneres següents:

- Per evitar l'edició del text.

- Per mostrar o amagar text.

- Per reutilitzar text i gràfics d'altres documents del LibreOffice.

- Per a inserir seccions de text que utilitzin una disposició de columna diferent del de l'estil de pàgina actual.

Les seccions contenen un paràgraf com a mínim. Quan seleccioneu un text i creeu una secció, s'insereix automàticament un salt de paràgraf al final d'aquest text.

Podeu inserir seccions d'un document de text, o bé un document de text sencer com a secció d'un altre document de text. També podeu inserir seccions d'un document de text com a enllaços en el mateix document de text o en un altre de diferent.

Per a inserir un paràgraf nou immediatament abans o després d'una secció, feu clic davant o darrere de la secció i premeu Opció Alt+Retorn.

## Seccions i columnes

Podeu inserir seccions en una secció existent. Per exemple, podeu inserir una secció que contingui dues columnes dins d'una secció que contingui una sola columna.

La disposició d'una secció, com ara el nombre de columnes, té prioritat sobre la disposició de pàgina definida en un estil de pàgina.

Temes relacionats

Inserció de seccions

Edició de seccions

DDE