Contingut

# Referència de cel·les mitjançant la funció d'arrossegar i deixar anar

Amb l'ajuda del Navegador podeu fer referència a les cel·les des d'un full a un altre full en el mateix document o en un document diferent. Les cel·les es poden inserir com a còpia o bé com a enllaç. Cal que definiu l'interval que vulgueu inserir amb un nom en el fitxer original per tal que es pugui inserir en el fitxer de destinació.

1. Obriu el document que conté les cel·les d'origen.

2. Per a definir l'interval d'origen com a interval, seleccioneu les cel·les i trieu Full ▸ Intervals i expressions amb nom ▸ Defineix. Deseu el document d'origen i no el tanqueu.

3. Obriu el full en el qual voleu fer alguna inserció.

4. Obriu el Navegador. Seleccioneu el fitxer d'origen en el quadre inferior del Navegador.

5. En el Navegador, l'objecte del fitxer d'origen apareix a sota de «Noms d'intervals».

6. Mitjançant la icona Mode d'arrossegament del Navegador, trieu si voleu que la referència sigui un enllaç o bé una còpia.

7. Feu clic al nom que apareix sota "Noms d'intervals" en el Navegador i arrossegueu-lo a la cel·la del full actual on voleu inserir la referència.

Aquest mètode també es pot utilitzar per inserir un interval d'un altre full del mateix document en el full actual. Seleccioneu el document actiu com a origen en el pas 4 anterior.

Temes relacionats

Referencing a Cell in Another Sheet

Arrossegar i deixar anar dins d'un document del LibreOffice