Contingut

# Lletres tipogràfiques

Defineix els tipus de lletra que podeu aplicar als elements d'una fórmula.

Per a accedir a aquesta ordre...

Trieu Format ▸ Lletres tipogràfiques

## Lletres tipogràfiques de les fórmules

Podeu definir tipus de lletra per a les variables, les funcions, els nombres i el text inserit que formen els elements d'una fórmula.

Els quadres de llista del diàleg Tipus de lletra mostren un tipus de lletra per defecte per a tots els elements. Per canviar el tipus de lletra, feu clic a Modifica i seleccioneu un tipus d'element. Apareixerà un nou quadre de diàleg, on haureu de seleccionar el tipus de lletra, activar-ne els atributs que vulgueu i, finalment, fer clic a D'acord. Per establir aquests canvis com a nou tipus de lletra per defecte, feu clic al botó Per defecte.

Si voleu assignar a segments de text individuals un tipus de lletra diferent del que s'utilitza a la resta del text, introduïu l'ordre Font a la finestra d'ordres.

### Variables

Podeu seleccionar els tipus de lletra per a les variables d'una fórmula. Per exemple, a la fórmula x=SIN(y), x i y serien les variables, i es mostrarien amb el tipus de lletra que se'ls hagués assignat.

### Funcions

Podeu seleccionar els tipus de lletra per als noms i les propietats de les funcions. Per exemple, la funció de la fórmula x=SIN(y) seria =SIN( ).

### Nombres

Podeu seleccionar els tipus de lletra per als nombres d'una fórmula.

### Text

Aquí podeu definir els tipus de lletra per al text d'una fórmula.

## Lletres tipogràfiques personalitzades

Aquesta secció del diàleg Tipus de lletra permet definir els tipus de lletra amb què podeu formatar altres components de text de la fórmula. Podeu utilitzar els tres tipus de lletra bàsics Serif, Sans i Amplada fixa, i també afegir qualsevol altre tipus de lletra als tipus bàsics instal·lats de manera estàndard. Disposeu de tots els tipus de lletra instal·lats al sistema. Feu clic al botó Modifica per ampliar la selecció que s'ofereix en el quadre de llista.

Aquests tipus de lletra personalitzats s'utilitzaran si definiu un tipus de lletra diferent mitjançant l'ordre FONT a la finestra d'ordres.

### Serif

Podeu indicar el tipus de lletra que s'utilitzarà per al format de tipus de lletra Serif. Es tracta de les gràcies, o els petits traços terminals que es poden visualitzar, per exemple, a la part inferior d'una A majúscula si s'utilitza el tipus de lletra Times amb gràcies. Les gràcies són molt útils perquè guien l'ull del lector en línia recta i acceleren la velocitat de lectura.

### Sans

Podeu indicar el tipus de lletra que s'utilitzarà per a la formatació del tipus de lletra Sans.

### Amplada fixa

Podeu indicar el tipus de lletra que s'utilitzarà per a la formatació de tipus de lletra Amplada fixa.

## Modifica

Feu clic a una de les opcions d'aquest menú emergent per accedir al diàleg Tipus de lletra, on podreu definir el tipus de lletra de la fórmula i els atributs per als tipus de lletra personalitzats.

## Per defecte

Feu clic a aquest botó per a desar els canvis que hàgiu realitzat com a valors per defecte per a totes les fórmules noves. Per a confirmar els canvis, feu clic al botó Sí.