Contingut

# Combinació d'objectes i construcció de formes

Els objectes de dibuix combinats actuen com a objectes agrupats, excepte que no és possible entrar al grup per a editar els objectes individualment.

Només podeu combinar objectes 2D.

## Per combinar objectes 2D:

1. Seleccioneu dos o més objectes 2D.

2. Trieu Forma ▸ Combina.

A diferència dels grups, un objecte combinat adopta les propietats de l'objecte més inferior en l'ordre d'apilament. Podeu dividir els objectes combinats, però perdreu les propietats de l'objecte original.

Quan combineu objectes, apareixeran forats allà on els objectes se superposen.

A la il·lustració, els objectes no combinats se situen a la dreta i els combinats, a l'esquerra.

## Construcció de formes

Podeu construir formes aplicant les ordres Formes- Fusiona, resta i interseca a dos objectes de dibuix o més.

Les ordres de construcció de formes només funcionen amb objectes 2D.

Les formes construïdes adopten les propietats de l'objecte més inferior en l'ordre d'apilament.

### Per construir una forma:

1. Seleccioneu dos o més objectes 2D.

2. Trieu Forma i una de les opcions següents:

- Fusiona

- Resta

- Interseca.

### Ordres de formes

En les il·lustracions següents, els objectes originals se situen a l'esquerra i les formes modificades, a la dreta.

### Formes - Fusiona

Afegeix l'àrea dels objectes seleccionats a l'àrea de l'objecte més inferior en l'ordre d'apilament.

### Formes - Resta

Resta l'àrea dels objectes seleccionats de l'àrea de l'objecte més inferior en l'ordre d'apilament.

### Formes - Interseca

L'àrea superposada dels objectes seleccionats crea una forma nova.

L'àrea exterior a la superposició se suprimeix.

Temes relacionats

Agrupació d'objectes