Contingut

# Consultar dades de l'usuari en camps o condicions

Podeu accedir a algunes de les dades de l'usuari i comparar-les amb condicions o camps. Per exemple, podeu comparar les dades de l'usuari amb els operadors següents:

Operador | Significat
--- | ---
== o EQ | és igual a
!= o NEQ | és diferent de

Si ho voleu, podeu utilitzar una condició per amagar un determinat text del document a un determinat usuari.

1. Seleccioneu el text del document que vulgueu amagar.

2. Trieu Insereix ▸ Secció.

3. Activeu la casella de selecció Amaga a l'àrea Amaga.

4. En el quadre Amb condició, introduïu user_lastname == "Tal", on "Tal" són els cognoms de l'usuari al qual voleu amagar el text.

5. Feu clic a Insereix i deseu el document.

El nom de la secció amagada encara es podrà visualitzar al Navegador.

La taula següent us ofereix una llista de les variables d'usuari a les quals podeu accedir en definir una condició o un camp:

Variables d'usuari | Significat
--- | ---
user_firstname | Nom
user_lastname | Cognoms
user_initials | Inicials
user_company | Empresa
user_street | Carrer
user_country | País
user_zipcode | Codi postal
user_city | Ciutat
user_title | Tractament
user_position | Càrrec
user_tel_work | Número de telèfon de la feina
user_tel_home | Número de telèfon particular
user_fax | Número de fax
user_email | Adreça electrònica
user_state | Estat

Temes relacionats

Quant als camps

Text condicional

Amagar text

Llista d'operadors