Contingut

# Disseny de taula

This section contains information about how to create a new database table in the design view.

Obriu el fitxer de base de dades de la base de dades on voleu una taula nova. Feu clic a la icona Taules. Trieu Crea una taula en vista de disseny per a crear una taula nova.

A la vista de disseny, ara podeu crear els camps per a la vostra taula.

- Introduïu camps nous en files de dalt a baix. Feu clic a la cel·la Nom del camp i introduïu un nom de camp per a cada camp de dades.

- Incloeu un camp de dades "clau primària". El Base requereix una clau primària per poder editar els continguts de la taula. Una clau primària té continguts exclusius per a cada registre de dades. Per exemple, inseriu un camp numèric, feu clic amb el botó dret a la primera columna, i trieu Clau primària al menú contextual. Establiu Valor automàtic en "Sí", per tal que el Base pugui incrementar automàticament el valor de cada registre nou.

- A la cel·la següent a la dreta, definiu el Tipus de camp. Quan feu clic a la cel·la, podeu seleccionar un tipus de camp al quadre combinat.

Cada camp només pot acceptar dades corresponents al tipus de camp indicat. Per exemple, no es pot introduir text en un camp numèric. Els camps de memoràndum en format dBASE III són referències a fitxers de text gestionats internament que poden contenir fins a 64 kB de text.

Podeu introduir una Descripció opcional per a cada camp. El text de la descripció apareixerà com a consell als encapçalaments de la columna a la vista de taula.

## Propietats del camp

Introduïu propietats per a cada camp de dades seleccionat. Segons el tipus de base de dades, és possible que algunes facilitats d'entrada no estiguin disponibles.

Al quadre Valor per defecte, introduïu el contingut per defecte per a cada registre nou. Aquest contingut es pot editar més endavant.

Al quadre Es necessita una entrada, indiqueu si el camp pot quedar buit o no.

Per al camp Longitud, es pot mostrar un quadre combinat que proporciona les opcions disponibles.

Temes relacionats

Visió general de les bases de dades