Contingut

# Ús del Microsoft Office i del LibreOffice

El LibreOffice pot obrir i desar documents en els formats del Microsoft Office, incloent-hi els formats Microsoft Office Open XML.

## Obertura d'un fitxer del Microsoft Office

1. Trieu Fitxer ▸ Obre. Seleccioneu un fitxer del Microsoft Office al diàleg d'obertura de fitxers del LibreOffice.

Fitxer del MS Office... | ...s'obrirà en el mòdul del LibreOffice
--- | ---
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## Desar com a fitxer del Microsoft Office

1. Trieu Fitxer ▸ Anomena i desa.

2. Al quadre Tipus de fitxer, seleccioneu un format de fitxer del Microsoft Office.

## Desar documents per defecte en els formats del Microsoft Office

1. Trieu LibreOffice ▸ Preferències Eines ▸ Opcions ▸ Carrega o desa ▸ General.

2. A l'àrea Format de fitxer per defecte i paràmetres ODF, seleccioneu un tipus de document i, tot seguit, seleccioneu el tipus de fitxer per desar.

D'ara endavant, si deseu un document, s'establirà el Tipus de fitxer en funció de la vostra elecció. De tota manera, podeu seleccionar un altre tipus de fitxer al diàleg per desar el fitxer.

## Obertura de fitxers del Microsoft Office per defecte

1. A l'Explorador del Windows, feu clic amb el botó dret del ratolí en un fitxer del tipus que voleu assignar a una altra aplicació.

2. Al menú contextual, trieu Obre amb ▸ Trieu una altra aplicació.

3. A la llista d'aplicacions, seleccioneu el programa que ha d'obrir el tipus de fitxer actual. Assegureu-vos que la casella "Utilitza sempre aquest programa" estigui seleccionada.

   Si aquests passos no són vàlids per a la vostra marca del Microsoft Windows, cerqueu a l'ajuda del vostre Microsoft Windows les instruccions per canviar les associacions de fitxer.

## Conversió de molts fitxers del Microsoft Office al format OpenDocument

L'auxiliar Convertidor de documents copiarà i convertirà tots els fitxers del Microsoft Office d'una carpeta en documents del LibreOffice amb el format OpenDocument. Podeu indicar la carpeta que s'ha de llegir i la carpeta on s'han de desar els fitxers convertits.

1. Trieu Fitxer ▸ Auxiliars ▸ Convertidor de documents per a iniciar l'auxiliar.

## Macros al Microsoft Office i al LibreOffice

Amb algunes excepcions, el Microsoft Office i el LibreOffice no poden executar el mateix codi de macro. El Microsoft Office utilitza el VBA (Visual Basic for Applications) i el LibreOffice utilitza codi del Basic basat en l'entorn API (Application Program Interface) del LibreOffice. Tot i que el llenguatge de programació és el mateix, els objectes i els mètodes són diferents.

Les versions més actuals del LibreOffice poden executar alguns scripts del Visual Basic de l'Excel si habiliteu la funció pertinent a LibreOffice ▸ Preferències Eines ▸ Opcions ▸ Carrega o desa ▸ Propietats VBA.

Si utilitzeu macros en una de les aplicacions i voleu utilitzar la mateixa funció a l'altra aplicació, cal que editeu les macros. El LibreOffice pot carregar les macros que contenen els fitxers del Microsoft Office i, així, podeu visualitzar el codi de la macro i editar-lo amb l'editor IDE del Basic del LibreOffice.

### Podeu conservar les macros VBA o suprimir-les

Obriu un document del Microsoft Office que contingui codi de macro VBA. Modifiqueu només els continguts normals (text, cel·les, gràfics), i no editeu les macros. Deseu el document en un format de fitxer del Microsoft Office. A continuació obriu el fitxer al Microsoft Office; les macros VBA s'executaran amb normalitat.

Podeu suprimir les macros VBA del fitxer del Microsoft Office en carregar o en desar.

1. Choose LibreOffice - Preferences Tools - Options - Load/Save - VBA Properties to set the VBA macro handling of LibreOffice.

Temes relacionats

Quant a la conversió de documents del Microsoft Office

Obertura de documents

Obertura de documents desats en altres formats

Desar documents en altres formats

Canvi de l'associació dels tipus de document del Microsoft Office